section_heading: Prva generacija
paragraph_text: Yaris prve generacije na europskim se tržištima po prvi put pojavio početkom 1999. godine, a u ponudi Toyotinih vozila je smijenio model Starlet. Modeli namijenjeni europskim tržištima proizvodili su se u Francuskoj i Japanu. Ponuda motora je u početku sadržavala samo dva benzinca obujma 1 i 1,3 litre. Manji motor razvijao je snagu od 65, a veći 86 konjskih snaga. 2000. godine automobil je pobijedio na izboru za Europski automobil godine.